જામનગર એટલે છોટીકાશી... અને જામનગરના તમામ દેવાલયોમાં પણ આ તહેવારોમાં દેવ-દર્શન અને પૂજા-અર્ચના માટે ધર્મપ્રેમીઓની ભીડ જામી હતી. આજે દિવાળીના વર્ષના અંતિમ દિવસ અને લક્ષ્મીપૂજન-ચોપડા પૂજન સહિતના પ્રસંગો ઉજવવામાં આવશે. આજથી લગાતાર ચાર-પાંચ દિવસની રજા હોવાથી સરકારી-ખાનગી સંસ્થાના કર્મચારી વર્ગમાં પણ નિરાંતે આનંદ માણવાના આયોજન થઈ રહ્યા છે. અનેક પરિવારો શ્રીનાથજી, આબુ, સોમનાથ, ગોવા, દિવ જેવા સ્થળો પર ફરવા નીકળી પડ્યા છે. આજની રાત્રે ફટાકડા અને આતશબાજીથી આ પ્રકાશ પર્વની ભવ્યાતિભવ્ય ઉજવણી માટે બાળકો અને યુવા વર્ગ સહિત પરિવારોમાં ભારે થનગનાટ જોવા મળી રહ્યો છે. દરેક ઘર-બંગલાના આંગણામાં અવનવી આકર્ષક રંગોળીઓ બનાવી દિવાળીનું પર્વ ઉજવવામાં આવી રહ્યું છે. આમ સમગ્ર રીતે દિવાળીના તહેવારોને લોકો મનભરીને તેનો આનંદ માણી રહ્યા છે. આ વરસે દિવાળીના તહેવારો નવેમ્બર મહિનાના પ્રથમ અઠવાડિયામાં જ આવ્યા હોય, પગાર, ફેસ્ટીવલ એડવાન્સ, બોનસ વગેરેના કારણે મધ્યમ વર્ગ અને નોકરિયાત પરિવારો પણ છૂટથી ખરીદી કરીને આવા તહેવારો ઉજવી રહ્યા છે અને આવનારૃં નવું પર્વ પણ આવી જ આનંદ-ઉલ્સાથી પસાર થાય તેવી આશા સાથે તમામ મુશ્કેલીઓ, સમસ્યાઓને ભૂલીને આ મહાપર્વનો આનંદ લૂંટી રહ્યા છે.